Diari Oficial de la Generalitat Valenciana


Sumari del DOGV 9362, del 15-06-2022 (2022/5483)

Extracte de la Resolució de 25 de maig de 2022, de la rectora de la Universitat d'Alacant, per a la convocatòria de mobilitat Aitana-Erasmus + Pràctiques per a estudiants de la Universitat d'Alacant, curs 2022-2023.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9362

Data del DOGV
:   15-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5483


Data del document
:   25-05-2022

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 25 de maig de 2022, de la rectora de la Universitat d'Alacant, per a la convocatòria de mobilitat Aitana-Erasmus + Pràctiques per a estudiants de la Universitat d'Alacant, curs 2022-2023. [2022/5483]  
BDNS (identif.): 632748.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/632748  
  
Primer. Beneficiaris  
Podrà sol·licitar aquesta ajuda l'alumnat següent:  
Matriculats en el curs 2022-23 en una titulació oficial de grau, màster o doctorat. Per als graus, hauran de tenir almenys 120 crèdits del pla d'estudis superats.  
Matriculats en el curs 2021-22 en una titulació oficial i acaben els seus estudis.  
No haver realitzat prèviament en el mateix cicle d'estudis més de 10 de mesos de mobilitat Erasmus. El màxim de mobilitat permesa és de 12 mesos i una mobilitat de pràctiques ha de tenir com a mínim una duració de 2 mesos.  
Complir els requisits específics per a les destinacions de pràctiques publicats en la convocatòria als quals es vulga optar: estudis, nivell d'idioma, etc.  
No ser beneficiari/a d'ajudes concedides per a realitzar pràctiques a l'estranger concedides per qualsevol altra convocatòria de la Universitat d'Alacant. Són compatibles amb les ajudes a l'estudi.  
  
Segon. Objecte  
L'objecte d'aquesta convocatòria és la concessió, en règim de concurrència competitiva, de pràctiques en empreses situades en països europeus participants en el programa de mobilitat Erasmus+ durant el curs 2022-23.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de 6 d'abril de 2022, en l'URL següent:  
https://www.boua.ua.es/Acuerdos/DescargarAcuerdo/25067  
  
Quarta. Quantia  
Es concedirà un màxim de 50 ajudes, per import de 650 - mensuals, amb una duració màxima de 4 mesos.  
Si l'estada té una duració de 3 mesos, l'ajuda assignada s'abonarà en un 80 % després de l'enviament de la confirmació d'inici de la pràctica signat i segellat per l'entitat d'acolliment (document que facilitarà la Unitat de Pràctiques).  
Si l'estada té una duració de 4 mesos, l'ajuda del quart mes s'abonarà a mitjan estada, després de la recepció de l'informe intermedi.  
  
Cinqué. Termini de presentació de sol·licituds  
El termini per a sol·licitar l'ajuda s'estendrà des del 20 de juny 2022 a les 00.00 fins al 19 de juliol de 2022 a les 23.59 h.  
  
Sisé. Altres dades  
La documentació es presentarà, a través del formulari que es troba en la pàgina web:  
https://web.ua.es/es/centro-empleo/practicas-y-empleo/practicas-en-la-ua/internacionales/erasmus-practicas/convocatoria-2022-2023.html  
S'adjuntarà la següent documentació:  
- Curriculum vitae.  
- Carta de motivació, redactats en l'idioma de les destinacions sol·licitades.  
- Exclusiu per als alumnes d'estudis d'Arquitectura: enviament del seu portfolio.  
  
Alacant, 25 de maig de 2022.- La vicerectora d'Estudiants i Ocupabilitat (p. d. R 22.12.2020): Rosario Isabel Ferrer Cascales.